CELEX: 32019R0922
Language: lt
Date: 2019-06-03 00:00:00
Title: 2019 m. birželio 3 d. Komisijos įgyvendinimo reglamentas (ES) 2019/922 dėl tam tikrų prekių klasifikavimo Kombinuotojoje nomenklatūroje

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/4
               
            
         KOMISIJOS ĮGYVENDINIMO REGLAMENTAS (ES) 2019/922
         2019 m. birželio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013 (1), kuriuo nustatomas Sąjungos muitinės kodeksas, ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 3 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Smulkių smėlio spalvos granulių pavidalo produktas, kurio sudėtyje yra baltos spalvos dalelių, pateikiamas nesudozuotas.
                        Produkto sudėtis:
                        
                                    —
                                 
                                 
                                    metioninas,
                                 
                              
                                    —
                                 
                                 
                                    cistinas,
                                 
                              
                                    —
                                 
                                 
                                    kalcio pantotenatas,
                                 
                              
                                    —
                                 
                                 
                                    tiamino hidrochloridas,
                                 
                              
                                    —
                                 
                                 
                                    piridoksino hidrochloridas,
                                 
                              
                                    —
                                 
                                 
                                    para-aminobenzenkarboksirūgštis,
                                 
                              
                                    —
                                 
                                 
                                    sorų (Panicum miliaceum) ekstraktas,
                                 
                              
                                    —
                                 
                                 
                                    kviečių gemalų ekstraktas,
                                 
                              
                                    —
                                 
                                 
                                    medicininės mielės,
                                 
                              
                                    —
                                 
                                 
                                    geležis,
                                 
                              
                                    —
                                 
                                 
                                    cinkas,
                                 
                              
                                    —
                                 
                                 
                                    varis (kompleksas)
                                 
                              ir pagalbinės medžiagos.
                        Tolesnio gamybos proceso metu produktas homogenizuojamas, kad jį būtų galima kapsuliuoti.
                        Produktas pateikiamas kaip maisto papildas plaukų slinkimui stabdyti ir jų augimui skatinti. Be to, jis gali padėti sausos ir pleiskanojančios odos, niežulio ir seborėjos atvejais, taip pat stiprinti nagus.
                     
                     
                        2106 90 92 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2106 , 2106 90  ir 2106 90 92  atitinkančiais prekių aprašymais.
                        Produktas yra nesudozuotas preparatas, daugiausia sudarytas iš maistinių medžiagų (baltymų, pagrindinių vitaminų ir mineralų), būtinų sveikų plaukų ir nagų augimui skatinti. Todėl jis nepriskirtinas 3003  pozicijai (taip pat žr. Suderintos sistemos paaiškinimų 3003  pozicijos paaiškinimų trečią ir šeštą pastraipas).
                        Taigi produktas yra maisto produktas, nenurodytas kitoje vietoje (taip pat žr. Suderintos sistemos paaiškinimų 2106  pozicijos paaiškinimų antros pastraipos 16 punktą).
                        Todėl produktas laikytinas maisto produktu, nenurodytu kitoje vietoje, ir jam priskirtinas KN kodas 2106 90 92 .